RESOLUCIÓN do 15 de novembro de 2006 pola que se adxudican as axudas correspondentes ao Programa de Promoción Xeral do Coñecemento convocadas no anexo II da Orde do 16 de maio de 2006 (Diario Oficial de Galicia do 29 de maio), modificada pola Orde do 18 de outubro de 2006 (Diario Oficial de Galicia do 25 de outubro) e se fai pública a modificación dos créditos recollidos nas bases reguladoras das mencionadas axudas.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 01/12/2006

Por orde da Consellería de Innovación e Industria do 16 de maio de 2006 (DOG nº 101, do 29 de maio), modificada pola Orde do 18 de outubro de 2006 (DOG do 25 de outubro), convócanse as axudas para o ano 2006 correspondentes ao Programa de Promoción Xeral da Investigación do Plan Galego de Investigación, Desenvolvemento e Innovación Tecnolóxica. No anexo II da devandita orde figuran as axudas para proxectos de promoción xeral do coñecemento.
Na súa virtude, de acordo co establecido nas bases da citada orde da convocatoria, atendendo ás dispoñibilidades de crédito e ás propostas elaboradas pola comisión de selección prevista no artigo 5 das bases da convocatoria, esta consellería
RESOLVE:
Primeiro.-De acordo co previsto no artigo décimo segundo da Orde de convocatoria, modifícanse os créditos asignados ás seguintes aplicacións orzamentarias, incrementando estes nas contías que se indican:
-Programa: proxectos de promoción xeral do coñecemento (anexo II).
Aplicación: 10.02.432B.740.0.
Contía: 136.593 A.
Anos: 2006.
-Programa: proxectos de promoción xeral do coñecemento (anexo II).
Aplicación: 10.02.432A.780.0.
Contía: 51.865 A.
Anos: 2006.
-Programa: proxectos de promoción xeral do coñecemento (anexo II).
Aplicación 10.02.432A.780.0.
Contía: 85.530 A.
Anos: 2007.
-Programa: proxectos de promoción xeral do coñecemento (anexo II).
Aplicación: 10.02.432A.780.0.
Contía: 41.390 A.
Anos: 2008.
Segundo.-Conceder as axudas para a realización de proxectos de promoción xeral do coñecemento de equipos de investigación de universidades, organismos públicos de investigación e centros públicos de investigación da Comunidade Autónoma de Galicia, aos beneficiarios que se relacionan no anexo I da presente resolución, nas contías que se sinalan e polo período de tempo indicado, que se computará a partir do día seguinte da súa publicación no DOG.
No anexo II indícanse, por orde de prioridade, as solicitudes que foron consideradas como suplentes. A súa concesión queda condicionada a que se produzan baixas nas axudas concedidas.
As axudas que se relacionan nos anexos I e II comprenden a totalidade da subvención necesaria para a realización do proxecto, incrementado nun 15% destinado aos gastos institucionais que a súa execución supón ao organismo ao que pertence o investigador responsable.
Terceiro.-Para poder percibir as axudas correspondentes será preciso presentar a documentación indicada no punto décimo do anexo II da Orde 16 de maio de 2006 (DOG nº 101, do 29 de maio).
Cuarto.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Quinto.-A non observancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Sexto.-Contra esta resolución poderase interpoñer potestativamente recurso de reposición ante o mesmo órgano no prazo dun mes que se contará a partir do día seguinte ao da publicación desta resolución no Diario Oficial de Galicia. De non estimar a interposición deste recurso, poderase interpoñer recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de novembro de 2006.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación e industria